Ab vós me pot Amor ben esmenar
Ab vos me pot amor bén esmenar, a Obras del poeta valenciá Ausias March publicadas tenint al devant las edicions de 1539, 1545, 1555 y 1560 per Francesch Fayos y Antony, sócio corresponsal de Lo Rat-Penat, Societat d'amadors de les glories de Valencia y son antich realme, acompanyadas d'un prólech. Joan Roca y Bros, Barcelona, 1884.
 Abuos me por / amor ben smenar, a Les obres del valeros y extrenu caualler uigil y elegantissim poeta Ausiàs March. Manuscrit de la Real Biblioteca El Escorial, Sig. L.III.26. 1546-1547.

Altres versions
Ab vós me pot      Amor ben esmenar,
del temps passat,      lo seu gran falliment;
sa fort dolor,      per mon mal pensament,
vós mi amant      se pot acabalar.
Yo li perdon      si m'à dat mal dormir,
yo li perdon      voler mal guardonat
yo li perdon      si m'à d'amar forçat
dona tan vil      que·m fos vergonya·l dir.

Si cossa fos      lauger·a comportar
que yo de vós      hagués tal vantament
que·m pogués dir      ésser vostre servent,
lo nom sens pus      me bast·a contentar.
Tal me pareu      que si de ferm vos mir,
lo meu desig      roman tan alterat
que no vol res      del que ha desijat,
ne del present      ne del que pot venir.

Creheu de ferm      que no·m vull apartar
del que sabré      que serà vós plasent,
e si·m manau      cosa de gran turment,
serà molt lleus      càrech de suportar.
Donchs en manar      no us cal molt enardir:
tot se farà      lo que serà manat
ab que d'amar      no ssia deffenssat,
car mon voler      en àls no pot servir.

Acort no us cal      en voler mi amar,
si us ne altau,      ne de mon sentiment;
de mon voler      creeu segurament
que per null temps      vos porà desaltar.
Ell amarà      e no farà mentir
los meus escrits      qui d'ell han tant parlat,
ne scarnirà      mon verdader dictat,
ans en millor      lo veureu affegir.

A Déu no·l plach      bellea vos donar
sinó que fos      de Amor serviment,
car en tot l'àls      lege·à bastament
en fer tot quant      lo món li pot manar.
No sabeu prou      si lexau temps fugir,
e temps perdut      no pot ésser cobrat;
e, donchs, restau      ab voler termenat
de ben amar      lo qui us sabrà grahir.

Tornada

Lir entre carts,      los meus jorns vull finir
amant a vós,      sol que me n'ajau grat;
e si Amor      d'amar ha mi lloat,
creeu-lo ferm,      car no u fa desmentir.

Font: Bloc personal DMRQ, sine data

Ausiàs March
Poesia